Neustadtl an der Donau

Neustadtl an der Donau estas bazara komunumo en distrikto Amstetten en Malsupra Aŭstrio. Komence de 2014 ĝi havis 2.100 loĝantojn.

La komunumo situas sur la alt-ebenaĵo Neustadtler Platte, kiun Danubo parte trarompas, parte ĉirkaŭfluas laŭ duoncirklo kun radiuso de kvar kilometroj. Neustadtl situas proksimume en la centro de tiu duoncirklo. La komunumaj partoj Freyenstein kaj Hößgang situas ĉe Danubo, do nur 230 ĝis 240 metrojn super marnivelo, malpli ol la duonon de la komunuma centro.

Al la komunumo apartenas la neloĝata danuba insulo Wörth ĉe Hößgang; ĝi longas ĉirkaŭ 750 metrojn kaj dividas la Danubon al du proksimume samlarĝaj brakoj.

Neustadtl an der Donau membras en la urbo-partnereca laborgrupo Novurbo en Eŭropo.

 Setla strukturo 
Neustadtl konsistas el jenaj setlejoj (parenteze la loĝantaro je 2011-10-31):

   Berghof (206)
   Freyenstein (106)
   Hößgang (144)
   Kleinwolfstein (287)
   Nabegg (264)
   Neustadtl-Markt (492)
   Neustadtl-Umgebung (180)
   Schaltberg (154)
   Windpassing (251)

Neustadtl-Markt kaj Neustadtl-Umgebung kune formas unu katastrejon, la aliaj partoj estas apartaj katastrejoj.

 Eksteraj ligiloj 
  ()

Kategorio:Komunumoj de Malsupra Aŭstrio
Kategorio:Distrikto Amstetten